CELEX: 62015FN0006
Language: hr
Date: 2015-01-21 00:00:00
Title: Predmet F-6/15: Tužba podnesena 21. siječnja 2015. – ZZ protiv EASA-e

30.3.2015   
            
            
               HR
            
            
               Službeni list Europske unije
            
            
               C 107/40
            
         
      Tužba podnesena 21. siječnja 2015. – ZZ protiv EASA-e
      (Predmet F-6/15)
      (2015/C 107/53)
      Jezik postupka: engleski
      
         Stranke
      
      
         Tužitelj: ZZ (zastupnik: E. Asenov, odvjetnik)
      
         Tuženik: Europska agencija za zrakoplovnu sigurnost (EASA)
      
         Predmet i opis spora
      
      Poništenje odluke Europske agencije za zrakoplovnu sigurnost kojom se tužiteljev ugovor o radu na određeno vrijeme raskida prije isteka roka propisanog ugovorom i zahtjev za naknadu štete s kamatom u pogledu imovinske i neimovinske štete nastale zbog prijevremenog raskida njegovog ugovora.
      
         Tužbeni zahtjev tužitelja
      
      
                  —
               
               
                  Poništiti osporavanu Odluku br. 2014/039/E od 16. travnja 2014., kojom se prijevremeno raskida tužiteljev ugovor, potvrđenu Odlukom EASA-e br. SR 14-005 od 27. listopada 2014.;
               
            
                  —
               
               
                  Naknaditi neimovinsku štetu nastalu tužitelju u obliku poniženja, uvreda, oštećenog ugleda i pogoršanog zdravlja, koju je Odluka uzrokovala. Tužiteljeva procjena te neimovinske štete je 100 000 eura;
               
            
                  —
               
               
                  Naknaditi imovinsku štetu koja je tužitelju nastala kao posljedica prijevremenog raskida njegovog ugovora. Šteta je jednaka razlici između tužiteljeve pune plaće i naknade iz članka 47. točke (b) pod (ii) Uvjeta zapošljavanja koji se primjenjuju na ostale službenike Europskih zajednica za razdoblje između ranijeg raskida tužiteljevog ugovora i dana njegovog povratka na radno mjesto ili 1. studenoga 2015. kada ističe ugovor. Procjena razlike iznosi oko 75 000 eura, ali točnije izračune može napraviti računovodstvo EASA-e;
               
            
                  —
               
               
                  Ponovno vratiti na snagu tužiteljev ugovor i ponovno uspostaviti tužiteljev radni odnos s Europskom agencijom za zrakoplovnu sigurnost;
               
            
                  —
               
               
                  Što se tiče dokaza:
                  
                              —
                           
                           
                              na usmeni dio postupka pozvati jednog svjedoka radi davanja iskaza o tužiteljevom ugledu unutar zajednice civilnog zrakoplovstva prije nezakonitog suspendiranja.
                           
                        
                              —
                           
                           
                              na usmeni dio postupka pozvati jednog svjedoka radi davanja iskaza o tužiteljevom duševnom i zdravstvenom stanju tijekom i nakon nezakonitog suspendiranja i raskida njegovog ugovora.
                           
                        
                              —
                           
                           
                              EASA-i naložiti da dostavi popis svojih osjetljivih radnih mjesta.
                           
                        
            
                  —
               
               
                  Što se tiče troškova, naložiti tuženiku snošenje vlastitih troškova postupka kao i troškova tužitelja, uključujući troškove odvjetnika koji zastupa tužitelja pred Službeničkim sudom, troškove svjedoka i bilo koje druge troškove nastale u vezi s postupkom.